Bjørklids Ferjerederi

Bjørklids Ferjerederi AS var et fergerederi som ble etablert av Kjell Bjørklid i 1949. Rederiet hadde hovedkontor på Lyngseidet i Troms og hadde konsesjon på de to fergesambandene på fylkesvei 91, som går over Ullsfjorden og Lyngen. Bjørklids eide fire bilferger, som alle har navn etter fjell i nærområdet. Firmaet har drevet fergesambandet over Lyngen i Troms siden 1949, og siden 1960 fergesambandet over Ullsfjorden i samme fylke. I 2021 la fergerederiet inn årene etter 71 års drift.Amundsen, Bjørn Olav (6. januar 2021): «Nå legger fergerederiet inn årene etter 71 års drift», TU.no

 Historie 
Bjørklids Fergerederi ble stiftet av Kjell Andreas Bjørklid (1924-1966) i 1949.«Person: Kjell Bjørklid», DigitalarkivetKjeldsen, Mikal (2021): «Odelsgutten som ble fergereder», Årbok for Malangen og Balsfjord 2021, Balsfjord og Malangen historielag Hans slektsbakgrunn var fra Malangen, men slo seg først ned i Foldvik i Gratangen hvor han med kona Petra Johnsen fra Lakseide, som var jordmor, hvor de hadde småbruk og fem barn, fire gutter og ei jente. Han ble medeier i A/S Fergeforbindelsen i Narvik og var også skipper på fergeruten. Statens Vegvesen ville ikke drive fergeruten over Lyngenfjorden selv og satte den ut på anbud i 1948. Kjell Bjørklid ble tildelt konsesjon. Han hadde stort nettverk, og klarte å få finansiert bygging av ferge som ble kalkulert til 500 000 kroner, dét i en tid (1949) da gjennomsnittlig årslønn var 6500 kroner.

Fergen M/S «Lyngen - Riksveg 50» ble bygget hos Johan Drage på Rognan og som hadde plass til 20 biler.Verft Johan Drage A/S, Rognan, Sjøhistorie Besetningen besto av et skift på fire menn og kokk som bodde om bord. Bilparken i etterkrigstiden besto av noen få tyskbiler og motorsykler. Transport besto således av egne priser som barn til 0,55, sykkel, geit og sau 0,75 og voksne for 1,25 kroner. Ku og rein til 4, hest og liten bil 5, lastebiler og buss 10 kroner. Bilrasjoneringen ble opphevet vinteren 1955-56.«Bilen – Fra politisk motstand til politisk aksept (1905–1960)», Lokalhistoriewiki Bilparken økte og turister med bil førte til fergestrekningen Lyngseidet–Olderdalen ble så krevende at ny ferge ble bestilt.

Den nye ferga ble bygget ved Kaarbøs Mek. verksted i Harstad.«Verft Kaarbøs Mek. Verksted, Harstad», Sjøhistorie Den fikk navnet M/S «Jæggevarre» etter fylkets høyeste fjell. Den 1. juli 1960 fikk rederiet en av Norges største ferger. Den hadde hydraulisk baugport, plass til 30 biler, 250 passasjer foruten kafe, salong og kiosk. Kjell Bjørklid fikk konsesjon på fergeforbindelsen Svensby-Breivikeidet. M/S «Lyngen-Riksveg 50», omdøpt til M/S «Hamperokken». Det var behov for en reserveferge og i 1964 ble M/S «Haalogaland» kjøpt. Omtrent samtidig ble en liten ferge, M/S «Maarfjell», med plass til 2 til 3 biler også kjøpt. Den ble brukt for å skysse skolebarn mellom Samuelsberg og Olderdalen.

I 1966 ble Kjell rammet av sykdom og døde 26. oktober samme år. Hans to sønner Mikal og Per Bjørklid, som allerede var en del av driften, overtok rederiet med Mikal Bjørklid som disponent. I 1981 døde Mikal Bjørklid kun 60 år gammel. Hans eierandeler ble overdratt til hans kone Lisen Giæver Bjørklid og sønnen Kjell Mikal Bjørklid som ny disponent.

I 2019 var det til sammen 462 017 passasjerer som reiste med Lyngen- og Ullsfjordfergene. Sambandene er to av de mest trafikkerte fergene i Troms og Finnmark, ifølge fylkeskommunen. De to fergene forbinder Tromsø østover mot E6, via fylkesvei 91.

Etter å ha valgt å ikke delta i konkurransen om kontrakten om fergesambandene på fylkesvei 91 har rederiet fra 1. januar 2021 ingen trafikk, og tre av fergene er solgt. Selskapet Norled har fra 1. januar 2021 tatt over trafikken fra Bjørklids Ferjerederi og vil på sikt fase inn batteridrevne ferger.

Kjennetegn
Bjørklids rederiflagg er rødt med en blå rombe med hvit kant. I romben en stor B i hvitt. På de gulmalte skorsteinene har romben rød kant. Fergene er grå- og hvitmalte med en blå skillelinje.  

Bjørklids ferger 1949–2014
1949-1978: MF «Lyngen - Riksvei 50» (omdøpt «Hamperokken» i 1960)
1960-2005: MF «Jæggevarre» (omdøpt «Jæggevarre I» i 2002)
1961–1995: MF Haalogaland (Leieferge frem til 1967, så kjøpt av rederiet)
1968–1976: MF «Maarfjeld»
1972–2003: MF «Goalsevarre» (Solgt til TFDS, omdøpt «Salangen»)
1993- > : MF «Vaggasvarre» (2002- > : Utleid til Torghatten Nord)
2000- > : MF «Stallovarre» (Trafikkerte Lyngen til slutten av 2011. Reserveferge)
2002- > : MF «Jæggevarre» (Trafikkerer pr. januar 2013 Ullsfjorden)
2011- > : MF «Goalsevarre» (satt i trafikk på Lyngen 28. desember 2011)

Rederiets samband 1943–2014
1949- > : Lyngenferga fra Lyngseidet til Olderdalen
1949- ? : Nordneset-Samuelsberg (betjent av Lyngenferga)
1949- ? : Lyngseidet-Furuflaten (ved rasfare på fylkesvei 868)
1960- ? : Ullsfjordferga fra Breivikeidet, via Jøvik, til Svensby
 ? - > : Breivikeidet-Svensby

 Referanser 

 Eksterne lenker 
 Bjørklids Ferjerederi, arkivert fra originalen 31. oktober 2023
 Fjordfähren in Norwegen

Kategori:Norske fergerederier
Kategori:Næringsliv i Troms
Kategori:Kollektivtransport i Troms
Kategori:Selskaper etablert i 1949
Kategori:Transport i Tromsø
Kategori:Samferdsel i Lyngen
Kategori:Samferdsel i Kåfjord